**OPĆINA KIJEVO,** Bajani 12, 22310 Kijevo, OIB: 99793768997 (u nastavku teksta: Davatelj),zastupana po općinskom načelniku Martinu Ercegovcu

i

udruga/organizacija civilnog društva \_\_\_\_\_\_\_\_\_\_\_\_\_\_\_\_\_\_\_\_OIB: (u nastavku teksta: Korisnik), zastupana po predsjedniku udruge \_\_\_\_\_\_\_\_\_\_\_\_\_\_\_\_\_\_\_\_\_\_,

sklapaju

UGOVOR O FINANCIJSKOJ POTPORI PROJEKTIMA I PROGRAMIMA UDRUGA S PODRUČJA OPĆINE KIJEVO ZA 2025. GODINU

**Članak 1.**

Ovim Ugovorom o izravnoj dodjeli financijskih sredstava udrugama/organizacijama civilnog društva u 2025. godini (dalje: Ugovor) uređuju se međusobni odnosi Davatelja i Korisnika u ostvarivanju zajedničkog interesa u provedbi projekta :

**„Naziv projekta“**

**Članak 2.**

Davatelj se obvezuje financirati Projekt/Program iz članka 1. ovog Ugovora u iznosu od \_\_\_\_\_\_\_\_\_\_\_ eura (slovima:\_\_\_\_\_\_ eura)

**Članak 3.**

Sredstva iz članka 2. ovog Ugovora mogu se koristiti isključivo za provedbu projekta/programa sukladno uvjetima natječaja i prema Opisnom obrascu projekta/programa i Obrascu proračuna projekta/programa

Sredstva iz članka 2. Ovog Ugovora isplatit će se na žiroračun Korisnika kod poslovne banke:\_\_\_\_\_\_\_\_\_\_\_\_\_\_\_\_\_\_\_\_\_\_, HR\_\_\_\_\_\_\_\_\_\_\_\_\_\_\_\_.

Doznaka sredstava za provedbu programa/projekta/manifestacija izvršit će se tijekom godine/najkasnije do 31.12. 2025.g.

**Članak 4.**

Radi kontrole namjenskog korištenja sredstava korisnik se obvezuje da će davatelju dostaviti Izvještaj o provedbi programa/projekta koji treba sadržavati:

1. Opisni izvještaj ( dostavlja ga u tiskanom obliku poštom ili neposredno predajom) i
2. Financijski izvještaj (dostavlja ga u tiskanom obliku poštom ili neposrednom predajom) uz dokumentiranje svih troškova s dokazima o plaćanju.

Korisnik podnosi završni izvještaj o provedbi u roku od 60 dana nakon isteka izvještajnog razdoblja, a najkasnije do 31.01.2026. godine.

**Članak 5.**

Davatelj pridržava pravo kontinuiranog praćenja i vrednovanja izvršenja programa/projekta korisnika, te preispitivanje financija i troškova u bilo koje vrijeme trajanja financiranja.

Davatelj može neposrednu kontrolu iz prethodnog stavka ovog ugovora obaviti kroz terenski posjet prostorijama korisnika, te je o namjeri izvršenja neposredne kontrole dužan prethodno obavijestiti korisnika barem sedam dana prije planiranog izvršenja kontrole.

**Članak 6.**

Korisnik ovlašćuje Davatelja da radi nadzora namjenskog korištenja sredstava iz čl. 2. Ovog Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio financijska sredstva koja je dobio od Davatelja za financiranje aktivnosti.

**Članak 7.**

Korisnik se obvezuje pravodobno obavijestiti Davatelja o manjim izmjenama ovoga Ugovora. Manje izmjene ovoga Ugovora mogu biti:

* Izmjene proračuna između proračunskih poglavlja manje od 15%,
* Zamjena člana tima,
* Promjena bankovnog računa Korisnika,
* Promjena adrese ili drugih kontakata Korisnika,
* Male promjene aktivnosti koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu Dodatka ugovoru.

**Članak 8.**

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

**Članak 9.**

Ako Davatelj utvrdi da je Korisnik nenamjenski koristio sredstva financijske potpore za izvršenje aktivnosti iz članka 1. ovog ugovora ili nije proveo aktivnost u ugovorenom razdoblju, ako nije podnio odgovarajuće izvješće u roku i sa sadržajem određenim u članku 4. ili ako Davatelju ne omogući nadzor nad namjenskim korištenjem sredstava sukladno članku 5. i 6., daljnja isplata bit će obustavljena, a Korisnik je dužan vratiti primljena nenamjenski utrošena i/ili neutrošena sredstva, uz obračunate kamate utvrđene zakonskim odredbama u roku od 30 dana od dana primitka pisane obavijesti Davatelja o potrebi vraćanja zaprimljenih sredstava.

**Članak 10.**

Ako Davatelj utvrdi da Korisnik nije ispunio obveze iz ovog Ugovora, uskratit će pravo na dodjelu financijskih sredstava aktivnostima/programima/projektima korisnika u sljedeće dvije godine.

**Članak 11.**

Korisnik se obvezuje na svim tiskanim, video i drugim materijalima vezanim uz aktivnost istaknuti logotip i naziv Davatelja kao institucije koja financira aktivnost koji je predmet ovog Ugovora.

Korisnik je suglasan da Davatelj koristi i objavljuje dostavljene mu fotografije, video i audio zapise iz stavka 1. ovog članka u cilju promicanja razvoja civilnoga društva i djelovanja Davatelja.

**Članak 12.**

Davatelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorene aktivnosti.

**Članak 13.**

U slučaju da se spor u provedbi ovog Ugovora između Davatelja i Korisnika ne može riješiti sporazumno, niti putem postupka mirenja, spor rješava stvarno nadležan sud.

**Članak 14.**

Na elemente financiranja aktivnosti na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge *(„Narodne novine“ broj 26/15 i 37/21.).*

**Članak 15.**

Opis aktivnosti i Obrazac za prijavu na javni poziv koje je Korisnik dostavio, sastavni su dio ovog Ugovora te čine njegove Priloge.

**Članak 16.**

Ovaj Ugovor sastavljen je u četiri (4) primjerka od kojih Davatelj zadržava tri (3) primjerka, a Korisnik jedan (1) primjerak.

**Članak 17.**

Ugovor stupa na snagu s danom kad ga potpiše posljednja ugovorna strana.

KLASA :

URBROJ:

Kijevo,

|  |  |  |
| --- | --- | --- |
| **DAVATELJ FINANCIJSKIH SREDSTAVA – OPĆINA KIJEVO** |  | **KORISNIK:** |
| koju zastupa |  | Predsjednik udruge: |
| (Martin Ercegovac, Općinski načelnik) |  |  |

|  |  |
| --- | --- |
|  |  |